id int64 1 1.35M | categories stringclasses 292
values | title stringlengths 4 90 | context stringlengths 1 8.39k |
|---|---|---|---|
1,332,401 | Uncategorized | ဥတ္တမပုရိသဒီပနီ | စက္ခုအကြည်မှာဖြစ်ပေါ်သောဝိညာဏဓာတ်နှင့် နှလုံးအိမ်တွင်းမှာ တဝင်းဝင်း တရှိန်ရှိန်ဖြစ်ပေါ်သော ဝိညာဏဓာတ်တို့သည် လဝန်း သဏ္ဌာန်ကို မျက်မှောက်ထင်ထင် မြင်မှု ကြည့်မှုကို ပြီးစေကြကုန်၏၊ မျက်နှာမလွှဲသမျှ ကာလပတ်လုံး တလက်လက် တလင်းလင်း တဝင်းဝင်း တရှိန်ရှိန် ဖြစ်ပွါး၍ နေကြကုန်၏၊ မျက်နှာလွှဲလိုက်လျှင် လွှဲလိုက်သည်နှင့် တစ်ပြိုင်နက် ထ... |
1,332,402 | Uncategorized | ဥတ္တမပုရိသဒီပနီ | လျှပ်ရောင်တရှိန်ရှိန်ထသကဲ့သို့ ဝိညာဏဓာတ်စု တရှိန်ရှိန်ထ၍ နေသောအခါ အန္ဓပုထုဇန်တို့မှာ လကိုငါကြည့်သည် ငါရှုသည်၊ ငါမြင် သည်ဟု မှောက်မှားကြရ၏၊ သက္ကာယဒိဋ္ဌိဖြင့် ဝိညာဏဓာတ်ကို ငါဟု စွဲလမ်းမှုတည်း၊ လျှပ်ရောင်ချုပ်ကွယ်ပြန်လျှင် မှောင်အတိဖြစ်၍ သွားပြန် သကဲ့သို့ လနှင့်မျက်နှာ ကွယ်ပြန်လျှင် ဝိညာဏဓာတ်တို့သည် အကုန်ကွယ် ပျောက် ချုပ်... |
1,332,403 | Uncategorized | ဥတ္တမပုရိသဒီပနီ | (အန္ဓပုထုဇန်တို့ အမှုမဟုတ်ပုံ) |
1,332,404 | Uncategorized | ဥတ္တမပုရိသဒီပနီ | သမ္မာဒိဋ္ဌိဝိဇ္ဇာဉာဏ်ပေါက်ကြပေကုန်သော ကလျာဏပုထုဇန် အရိယာအရှင်တို့မှာ မြင်တတ်သောပုဂ္ဂိုလ်ဟူ၍ သတ္တဝါဟူ၍ ငါဟူ၍ သူဟူ၍ မရှိပြီ၊ လဝန်းနှင့်တိုက်ဆိုင်၍ နေသောအခါ လဝန်းလျှင် အာရုံရှိသော ဝိညာဏဓာတ် အာဂန္တုတို့သည် ဤခန္ဓာအတွင်းမှာ တလင်း လင်း တရှိန်ရှိန် ထ၍နေကုန်၏၊ တိမ်တိုက်တွင်းမှာ လျှပ်အာဂန္တု တဝင်း ဝင်းထသကဲ့သို့တည်း၊ မျက်နှာလွှဲပ... |
1,332,405 | Uncategorized | ဥတ္တမပုရိသဒီပနီ | ဥပမာ၌--တိမ်တိုက်သည်လျှပ်မဟုတ်၊ လျှပ်သည်တိမ်တိုက် မဟုတ်၊ လျှပ်တခြား၌ တိမ်တိုက်တခြား၊ တိမ်တိုက်ချင်း တိုက်ခတ်မှု ကြောင့် လျှပ်အာဂန္တု ဖြစ်ပေါ်သည် ဖြစ်ပေါ်သမျှ လျှပ်ရောင်စုသည် တိမ်တိုက်သို့ပြန်၍ ဝင်တော့သည် မဟုတ်၊ တစ်ခြားတစ်ပါးသို့သွားတော့ သည် မဟုတ်၊ အပြီး ကွယ်ပျောက်ချုပ်ဆုံးလေကုန်၏။ |
1,332,406 | Uncategorized | ဥတ္တမပုရိသဒီပနီ | ဝိညာဏ ဓာတ်တို့မှာလည်း ဤနည်းအတူ မြင်အောင်ရှု။ |
1,332,407 | Uncategorized | ဥတ္တမပုရိသဒီပနီ | သည်ကိုရည်၍ ဝိသုဒ္ဓိမဂ်၌.... |
1,332,408 | Uncategorized | ဥတ္တမပုရိသဒီပနီ | ဝိဇ္ဇုပ္ပါဒေါဝ အာကာသေ၊ ဥပ္ပဇ္ဇန္တိ ဝယန္တိစ။ |
1,332,409 | Uncategorized | ဥတ္တမပုရိသဒီပနီ | ဟုမိန့်ဆိုပေသည်။ |
1,332,410 | Uncategorized | ဥတ္တမပုရိသဒီပနီ | အာကာသေ=ကောင်းကင်၌၊ ဝိဇ္ဇုပ္ပါဒေါဝ=လျှပ်၏ဖြစ်ပုံ အလား ကဲ့သို့၊ ဓမ္မာ=နာမ်ရုပ်တရားတို့သည်၊ ဥပ္ပဇ္ဇန္တိစ=ဖြစ်ပေါ်ခွင့် ဆိုက်တိုက် လျှင်လည်း တရှိန် ရှိန်ဖြစ်ပေါ်ကုန်၏၊ ဝယန္တိစ=လျှပ်ရောင်ကွယ်ပျောက် သကဲ့သို့ ခဏမစဲ ကွယ်လည်း ကွယ်ပျောက်ကြကုန်၏။ |
1,332,411 | Uncategorized | ဥတ္တမပုရိသဒီပနီ | မျက်စိဖြင့် မြင်မြင်သမျှမှာ ဤနည်းချည်းမှတ်လေ။ |
1,332,412 | Uncategorized | ဥတ္တမပုရိသဒီပနီ | မျက်တောင်ခတ်သည့်အတွက် မှောင်၍မှောင်၍ သွားသည်မှာ လည်း ထိုဝိညာဏဓာတ်တို့ ကွယ်ပျောက်မှုပင်တည်း၊ မြင်မှု အမြင်ပျောက် ကွယ်မှု နှစ်ပါးသည် ကိုယ်တွေ့မျက်မြင်မှုချည်းတည်း၊ တိမ်တိုက်တစ်ခြား လျှပ်ရောင် တစ်ခြား လျှပ်ရောင်ထမှု လျှပ်ရောင်ချုပ်ပျောက်မှုတို့နှင့် ထပ်တူထပ်မျှ ထင်နိုင်အောင်ကြည့်လေ၊ နေ့လယ်အရောင် အလင်းရှိ သောအခါ၌ကား မျက်နှ... |
1,332,413 | Uncategorized | ဥတ္တမပုရိသဒီပနီ | စက္ခုဒွါရဆိုင်ရာ ဝိညာဏဓာတ်တို့၏ သမုဒယ နိရောဓ အခြင်းအရာကို ပြဆိုသော အခန်းပြီး၏။ |
1,332,414 | Uncategorized | ဥတ္တမပုရိသဒီပနီ | သောတ ဒွါရဆိုင်ရာ, ဃာနဒွါရဆိုင်ရာ, ဇိဝှါဒွါရဆိုင်ရာ, ကာယ ဒွါရဆိုင်ရာ ဝိညာဏ်တို့မှာလည်း စက္ခုဒွါရအတိုင်းသိလေ။ |
1,332,415 | Uncategorized | ဥတ္တမပုရိသဒီပနီ | နားမှာ သဒ္ဒါရုံဟူသော အသံကြီးအသံငယ် တဟုန်းဟုန်းတညံညံ တစာစာ တစီစီ တိုက်ခိုက်ထင်ပေါ်၍နေသမျှ ကာလပတ်လုံး လျှပ်ရောင် ကဲ့သို့ သောတအကြည် နှလုံးအိမ်တွင်းတို့မှာ သောတဆိုင်ရာ ဝိညာဏ် အစု အာဂန္တုစိတ်ဓာတ်တို့ တဝင်းဝင်း တရှိန်ရှိန်ထ၍နေကုန်သည် အသံတိတ်စဲ၍ သွားပြန်လျှင် လျှပ်ရောင် ကွယ်ပျောက်သကဲ့သို့ ဝိညာဏ အစု အာဂန္တုစိတ်တွေ အကုန်လုံး ကွ... |
1,332,416 | Uncategorized | ဥတ္တမပုရိသဒီပနီ | အိပ်ပျော်ဆဲ အခါမှတစ်ပါး တစ်နေ့လုံး တစ်ညလုံး အကြည်ဒွါရ ငါးဌာနတို့မှာ အာရုံထိခိုက်မှု ပြတ်စဲသည်ဟူ၍ မရှိလှပြီ၊ ငါးဒွါရဆိုင်ရာ တစ်ပြိုင်နက် ဝိညာဏဓာတ်တို့ ပေါ်နိုင်ကြသည်ကား မဟုတ်၊ အာရုံ အားကြီးရာ အလှည့် အလှည့်အားဖြင့်သာ ပေါ်ကြကုန်သည်၊ မချုပ် မကွယ်ဘဲ မျက်တောင်တစ်ခတ် ကြာမြင့်အောင်တည်နေသော ခဏဟူ၍ လည်း မရှိ၊ အချက်ထား၍ စဉ်းစားတတ်... |
1,332,417 | Uncategorized | ဥတ္တမပုရိသဒီပနီ | ပဉ္စဒွါရဆိုင်ရာ ဝိညာဏဓာတ်ခန်း ပြီး၏။ |
1,332,418 | Uncategorized | ဥတ္တမပုရိသဒီပနီ | မနောဝိညာဏဓာတ်၏ ဒုတိယ,တတိယ ကောသလ္လဌာန |
1,332,419 | Uncategorized | ဥတ္တမပုရိသဒီပနီ | သက်သက်သော မနောဒွါရဆိုင်ရာ ဝိညာဏအစု အာဂန္တု ဓာတ်တို့၏ ဖြစ်မှုအခြင်းအရာသည်ကား-ကျယ်ဝန်းလှ၏၊ ကြံသာရုံမျှသာ ပြဆိုပေအံ့။ |
1,332,420 | Uncategorized | ဥတ္တမပုရိသဒီပနီ | အထက်၌ ပြဆိုခဲ့ပြီးသော ပဉ္စဒွါရငါးဌာနဆိုင်ရာ ဝိညာဏဓာတ်တို့သည်ကား တိမ်တိုက်မှ ထွက်ပေါ်သော လျှပ်ရောင်တို့သည် တစ်စုံတစ်ခုသော ဝတ္ထုကို လှုပ်ရှားအောင် မတတ်နိုင်ကုန်။ |
1,332,421 | Uncategorized | ဥတ္တမပုရိသဒီပနီ | တိမ်တိုက်အပြင်၊ တောအပြင်၊ တောင်အပြင်၊ မြေအပြင်၊ ရေအပြင်တို့ကို တဒင်္ဂတစ်ခဏ ထွန်းလင်းရုံမျှကိုသာ တတ်နိုင်ကုန်သကဲ့သို့ ဗဟိဒ္ဓအာရုံငါးခု ဝတ္ထုဒြဗ်တို့ကို မြင်ရအောင်၊ ကြားရအောင်၊ နံရအောင်၊ လျက်ရအောင်၊ နူးညံ့သည်၊ ကြမ်းတမ်းသည်၊ ချမ်းအေးသည်၊ ပူနွေးသည်၊ တောင့်တင်းသည်၊ လှုပ်ရှားသည်ဟူ၍ သိရအောင်မျှသာ ဖြစ်ကြကုန်သည်။ |
1,332,422 | Uncategorized | ဥတ္တမပုရိသဒီပနီ | တစ်ခုတစ်ခုသော ကိုယ်အင်္ဂါ၊ နှုတ်အင်္ဂါ၊ ရုန့်ရင်းသော စိတ်အင်္ဂါများကို လှုပ်ရှားအောင် ပြုနိုင်သော ဝိညာဏဓာတ်စု မဟုတ်ကြကုန်။ |
1,332,423 | Uncategorized | ဥတ္တမပုရိသဒီပနီ | သက်သက်သော မနောဒွါရမှာဖြစ်သော ဝိညာဏဓာတ်တို့သည်မူကား လေပြင်းမုန်တိုင်း၏ အဟုန်၊ မိုးကြိုး၏အဟုန်ကဲ့သို့ ကိုယ်အင်္ဂါတို့ကိုလည်း ခဏချင်း လှုပ်ရှားထကြွ ခုန်လွှား ပြေးသွားရအောင် လှုံ့ဆော်မှု ဟုတ်နိုင်ကုန်သည်။ |
1,332,424 | Uncategorized | ဥတ္တမပုရိသဒီပနီ | နှုတ်အင်္ဂါကိုလည်း ခဏချင်း မြွက်ဆို အော်ငြာ ဟစ်ကြွေးရအောင် လှုံ့ဆော်နိုင်ကုန်သည်။ |
1,332,425 | Uncategorized | ဥတ္တမပုရိသဒီပနီ | စိတ်အင်္ဂါတို့ကို အရာအထောင် အသိန်းအသန်းသော အာရုံဝတ္ထုတို့၌ ခဏချင်း နှံ့ပြားအောင် ကြံမှုစည်မှုနှင့် လှုံ့ဆော်နိုင်ကုန်သည်။ |
1,332,426 | Uncategorized | ဥတ္တမပုရိသဒီပနီ | ဤအရာ၌ ကြေးနန်းဥပမာ၊ မီးရထားဥပမာ၊ မီးသင်္ဘောဥပမာ၊ မီးစက်ရုံကြီးဥပမာများကို ကောင်းစွာသိထိုက်သည်။ |
1,332,427 | Uncategorized | ဥတ္တမပုရိသဒီပနီ | ရင်တွင်းမှာ ရှိကြသော ဟဒယနှလုံးအိမ်မည်သည်ကား အထောင်မကသော သွေးကြောအစု သွေးကြောအဆုံကြီး ပေတည်း။ |
1,332,428 | Uncategorized | ဥတ္တမပုရိသဒီပနီ | တစ်ကိုယ်လုံး၏ ဆိုင်ရာဓာတ်အိုးကြီးပေတည်း။ |
1,332,429 | Uncategorized | ဥတ္တမပုရိသဒီပနီ | ကြေးနန်းရုံကြီးမှ ကြေးနန်းဓာတ်အိုးနှင့်တူ၏။ |
1,332,430 | Uncategorized | ဥတ္တမပုရိသဒီပနီ | ထိုဟဒယဓာတ်အိုးမှ တစ်ကိုယ်လုံးဖြန့်ဖြူးရန် ကူးယှက်ဖြာမွှာ၍ ထွက်သော အလွန်သိမ်မွေ့လှသော သွေးကြောငယ်တို့သည် ကြေးနန်းရုံကြီးမှ တစ်နိုင်ငံလုံး ဖြန့်ဖြူးခြင်းငှါ ဖြာမြွာ၍ တန်းထားသော ကြေးနန်းကြိုးတို့နှင့် တူကုန်၏။ |
1,332,431 | Uncategorized | ဥတ္တမပုရိသဒီပနီ | ဟဒယဝတ္ထုရုပ်တို့မှာ ထိုထို ကိုယ်အင်္ဂါကို လှုပ်ရှားလိုသော ဇောစိတ်အကြံဖြစ်ခဲ့လျှင် ခြေဖျားလက်ဖျား ခဏချင်းလှုပ်ရှားနိုင်သည်၊ ခြေဖျားလက်ဖျားမှာ ထိပါးတိုက်ခိုက်ရှိခဲ့လျှင် ဟဒယဓာတ်အိမ်မှ ခဏချင်းသိနိုင်သည်၊ တစ်ဆက်တည်း တစ်နွယ်တည်း တစ်သားတည်းဖြစ်၍ နေသော ကြေးနန်းကြိုးမှာ ဘယ်မျှပင် ခရီးကွာဝေးသော်လည်း ခဏချင်း ဓာတ်လေပေါက်ရောက်နိုင... |
1,332,432 | Uncategorized | ဥတ္တမပုရိသဒီပနီ | လူကောင်တစ်ကိုယ်လုံးသည် တစ်ခုသော သံကြိုးကြေးနန်းကြိုးကြီးနှင့် တူ၏။ |
1,332,433 | Uncategorized | ဥတ္တမပုရိသဒီပနီ | (ဤကား--ကြေးနန်း ဥပမာတည်း) |
1,332,434 | Uncategorized | ဥတ္တမပုရိသဒီပနီ | မျက်မြင်ကို ထောက်ထား၍ ဓာတ်သွားကို သိရမည်။ |
1,332,435 | Uncategorized | ဥတ္တမပုရိသဒီပနီ | ဓာတ်သွားကိုမမြင်ဘဲ မျက်မြင်က ပိုလွန်၍နေသမျှ သက္ကာယဒိဋ္ဌိတို့ချည်း။ |
1,332,436 | Uncategorized | ဥတ္တမပုရိသဒီပနီ | ပုဂ္ဂိုလ်ရှိ၏၊ သတ္တဝါရှိ၏၊ ငါရှိ၏၊ သူရှိ၏၊ ပုဂ္ဂိုလ်၏ ဗျာပါရရှိ၏၊ ပယောဂရှိ၏ဟူသော ဒိဋ္ဌိအယူကို ပယ်ဖျောက်၍ ပုဂ္ဂိုလ်ဟူ၍မရှိ၊ ပုဂ္ဂိုလ်၏ ဗျာပါရ ပယောဂဟူ၍မရှိ၊ ငါဟူ၍မရှိ၊ ငါ၏ဗျာပါရ ပယောဂဟူ၍မရှိ၊ ရုပ်ဓာတ်နာမ်ဓာတ်အစုသာဖြစ်၏ဟု စိတ်သန္နိဋ္ဌာန်ချ၍ လှုပ်လှုပ်ရွရွ ပြုသမျှ မြင်သမျှ အမူအရာကြီးငယ်တို့ကို ဓာတ်နှင့်ချည်း ပြီးစီးအောင် က... |
1,332,437 | Uncategorized | ဥတ္တမပုရိသဒီပနီ | ဓာတ်တို့၏ အံ့ဘွယ်သရဲ တန်ခိုးအစွမ်း ဆန်းကြယ်ပုံကို သိရမည်။ |
1,332,438 | Uncategorized | ဥတ္တမပုရိသဒီပနီ | ဤကိုယ်ခန္ဓာသည် မျက်မြင်အားဖြင့် အခဲအကျိတ်ကြီး ဖြစ်နေ၍ ရုပ်ပြောင်းရုပ်လဲမဖြစ်နိုင်မှာကဲ့သို့ ထင်နေရ၏။ |
1,332,439 | Uncategorized | ဥတ္တမပုရိသဒီပနီ | အပြောင်းအလဲမရှိဟု ထင်မှုသည် နှစ်မျိုးရှိ၏။ |
1,332,440 | Uncategorized | ဥတ္တမပုရိသဒီပနီ | ၁။ ပြောင်းလဲချက် အလွန်လျင်မြန်လှသည့်အတွက်ကြောင့် မျက်မြင်မီအောင် မလိုက်နိုင်၍ မပြောင်းဖူး မလဲဖူး ဟုထင်နေရသော အရာတစ်မျိုး။ |
1,332,441 | Uncategorized | ဥတ္တမပုရိသဒီပနီ | ၂။ မပြောင်းမလဲ၍ပင် မပြောင်းမလဲဟု ထင်နေရသော အရာတစ်မျိုး။ |
1,332,442 | Uncategorized | ဥတ္တမပုရိသဒီပနီ | ကောင်းကင်ကို မပြောင်းမလဲဟု ထင်နေသည်ကား တကယ်ပင် မပြောင်းမလဲ၍ ထင်မှုပင်တည်း။ |
1,332,443 | Uncategorized | ဥတ္တမပုရိသဒီပနီ | ရုပ်ဓာတ် နာမ်ဓာတ်တို့၌ကား မျက်တောင်တစ်ခတ်ခန့် ကာလအတွင်းမှာ အဟောင်းအသစ် ပြောင်းလဲမှု အပြန်အလှန်ပေါင်း ကုဋေတစ်သိန်းမက ပြောင်းလဲပြန်လှန်နိုင်သည်ဟု အဋ္ဌကထာတို့၌ဆိုသည်။ |
1,332,444 | Uncategorized | ဥတ္တမပုရိသဒီပနီ | လူတို့မျက်မြင်မှာ မျက်တောင်တစ်ခတ်ဆိုလျှင်ပင် မြန်လှပြီ။ |
1,332,445 | Uncategorized | ဥတ္တမပုရိသဒီပနီ | ထို့ကြောင့် ဤကိုယ်ခန္ဓာသည် မျက်တောင်တစ်ခတ်အတွင်းမှာ အကြိမ်များစွာ တစ်ကိုယ်လုံး အကျွတ်အကျွတ် ပြောင်းလဲ၍နေသည် ဧကန်မှန်၏။ |
1,332,446 | Uncategorized | ဥတ္တမပုရိသဒီပနီ | ပြောင်းလဲမှု အလွန်တရာ မြန်လှသည့်အတွက်ကြောင့် မျက်မြင်လိုက်နိုင်၍ သန္တတိပညတ်လှည့်စားတိုင်း မပြောင်းမလဲ အမြဲအခိုင်ကြီးဟု ထင်နေကြရသည် ဧကန်ဖြစ်သည်၊ သမ္မာသင်္ကပ္ပ ဝိတက်နှင့် အချက်ရှာကြံ၍ ဉာဏ်နှင့်ကြည့်တတ်ပါမူကား အပြောင်းအလဲ လျင်မြန်ကြောင်းကို ဉာဏ်မှီသမျှ သိသာလှ၏။ |
1,332,447 | Uncategorized | ဥတ္တမပုရိသဒီပနီ | ဥပမာကား-- လူလောက်အရပ်သဏ္ဌာန်ရှိသော သံဖြူပုံးကြီးမှာ ရေအပြည့်ထည့်၍ မတ်မတ်တည်၍ထား၊ သံဖြူပုံးတစ်ခုလုံး၌ တည်ငြိမ်၍နေသော ရေတုံးရေခဲကြီးကို အတွင်းအပြင်အကုန်မြင်အောင် ကြည့်၍နေ၊ ထိုအခါ တစ်ယောက်သောသူသည် ဒန်ပူတစ်ပြားခန့် မိမိသို့ရှေ့ရှု သံဖြူပုံ့ကြီးကို စောင်ငဲ့လိုက်သည်ဖြစ်ခဲ့အံ့။ |
1,332,448 | Uncategorized | ဥတ္တမပုရိသဒီပနီ | ကြည့်၍နေသော ရေတုံးရေခဲကြီး ခဏချင်းအနေပျက်၍ သွား၏။ |
1,332,449 | Uncategorized | ဥတ္တမပုရိသဒီပနီ | ထိုသူရှိရာသို့ ကိုင်းရှိုင်းသော အခဲကြီးဖြစ်ပြန်၏။ |
1,332,450 | Uncategorized | ဥတ္တမပုရိသဒီပနီ | တစ်ဖန် ပြင်ဖက်သို့ တွန်းပြန်အံ့။ |
1,332,451 | Uncategorized | ဥတ္တမပုရိသဒီပနီ | မိမိသို့ ကိုင်းရှိုင်းသော အခဲကြီးသည် ခဏချင်းအနေပျက်ပြန်၏။ |
1,332,452 | Uncategorized | ဥတ္တမပုရိသဒီပနီ | ပြင်ဖက်သို့ ကိုင်းရှိုင်းသော အခဲကြီးဖြစ်ပြန်၏။ |
1,332,453 | Uncategorized | ဥတ္တမပုရိသဒီပနီ | မစောင့်မငဲ့စေပဲ အတန်ငယ် အတန်ကြီး တီးလိုက်နှက်လိုက် လှုပ်ရှားလိုက်လျှင်ပင် တစ်ခဲလုံး တစ်တုံးလုံး အနေပျက်၍သွား၏။ |
1,332,454 | Uncategorized | ဥတ္တမပုရိသဒီပနီ | [ဤခန္ဓာတစ်ကိုယ်လုံး ရုပ်ဓာတ် နာမ်ဓာတ် ပြောင်းမှု လဲမှုမှာလည်း ဤနည်းဥပမာနှင့် တူလှ၏။ |
1,332,455 | Uncategorized | ဥတ္တမပုရိသဒီပနီ | ] ရုပ်ဓာတ် နာမ်ဓာတ်တို့မည်သည် အမူအရာကြိယာ သက်သက်မျှသာ ဖြစ်ကြကုန်၏။ |
1,332,456 | Uncategorized | ဥတ္တမပုရိသဒီပနီ | အသားအမျှင် အစေ့အဆန် အကျိတ်အခဲဟူ၍ အဏုမြူမျှ မရှိကြကုန်။ |
1,332,457 | Uncategorized | ဥတ္တမပုရိသဒီပနီ | ထို့ကြောင့် ထိုရေတုံးရေခဲကြီး ပျက်ပြိုပြောင်းလဲမှုနှင့်တူစွာပင် ပျက်ချုပ်ပြောင်းလဲနိုင်သတည်း။ |
1,332,458 | Uncategorized | ဥတ္တမပုရိသဒီပနီ | [ဤကား အသစ်အဟောင်း ပြောင်းလဲချက် လျင်မြန်ပုံကို ပြဆိုသော အခန်းတည်း။ |
1,332,459 | Uncategorized | ဥတ္တမပုရိသဒီပနီ | ] ယခုအခါ လှုပ်ရှားချက်လျင်မြန်ပုံကို ပြဆိုအံ့။ |
1,332,460 | Uncategorized | ဥတ္တမပုရိသဒီပနီ | အိပ်နေရာမှ ထိုင်မည်ဟု စေတနာသင်္ခါရ လှုံ့ဆော်လိုက်လျှင် တစ်ကိုယ်လုံးရှိ အကြောကြီးအကြောငယ်တို့မှာ အင်္ဂမင်္ဂါနုသာရီခေါ်သော စိတ္တဇဓာတ်လေတို့သည် ခဏချင်း ပြည့်ကုန်၏။ |
1,332,461 | Uncategorized | ဥတ္တမပုရိသဒီပနီ | အိပ်နေသောအခါ အကြောကြီးအကြောငယ်ဖြစ်၍နေသော ရုပ်ဟောင်းဓာတ်ဟောင်းတို့သည် ခဏချင်းချုပ်ပျောက်၍ ကုန်၏။ |
1,332,462 | Uncategorized | ဥတ္တမပုရိသဒီပနီ | အကြောကြီးအကြောငယ်ဖြစ်၍ နေသော ရုပ်ဟောင်းရုပ်သစ် ခဏချင်း လဲပြောင်းမှုကို မြင်အောင်ကြည့် မြန်လှသည့်အတွက်ကြောင့် မျက်မြင်နှင့် မှန်းရမ်း၍မရ၊ ဉာဏ်အမြင်မှ လိုက်နိုင်တော့သည်၊ ဉာဏ်အမြင် လိုက်နိုင်မည်ဆိုသော်လည်း ဓာတ်မြန်မှုကို အစုတစ်ထောင်စု၍ တစ်စုမျှ မီသေးသည်မဟုတ်။ |
1,332,463 | Uncategorized | ဥတ္တမပုရိသဒီပနီ | ပကတိလူတို့၏ စေတနာသင်္ခါရ၏အစွမ်းကား အင်္ဂမင်္ဂါနုသာရီခေါ်သော အကြောလျှောက် လေဓာတ်မျှကို ဖြစ်စေနိုင်သည်နှင့် ကောင်းကင်သို့ပျံတက်အောင် မတတ်နိုင်။ |
1,332,464 | Uncategorized | ဥတ္တမပုရိသဒီပနီ | တန်ခိုးအဘိညာဏ် စေတနာသင်္ခါရသည်မူကား တစ်ကိုယ်လုံး လေဓာတ်ပြည့်အောင် တတ်စွမ်းနိုင်သည်ဖြစ်၍ ဤကိုယ်ခန္ဓာကို လဲဝါဂွမ်းခဲ၊ တိမ်လုံးတိမ်ခဲတို့ကဲ့သို့ ကောင်းကင်သို့ ပျံတက်လွှင့်သွားအောင် တတ်နိုင်သည်၊ တန်ခိုးအဘိညာဏ် မဟုတ်သော်လည်း ဥဗ္ဗေဂါပီတိနှင့် ယှဉ်သော စေတနာသင်္ခါရသည်လည်း ကောင်းကင်သို့ ပျံတက်အောင် တတ်နိုင်ပါ၏။ |
1,332,465 | Uncategorized | ဥတ္တမပုရိသဒီပနီ | ဤခန္ဓာကိုယ်မှာ လေးသောဓာတ်ကား မြေဓာတ်၊ ရေဓာတ် ဤနှစ်ပါးသာတည်း။ |
1,332,466 | Uncategorized | ဥတ္တမပုရိသဒီပနီ | တစ်ကိုယ်လုံးရှိသော မြေဓာတ်ရေဓာတ်စုသည် ချိန်ဝန်အားဖြင့် သုံးဆဲ့နှစ်ပိဿာ၊ သုံးဆဲ့ငါးပိဿာခန့်ရှိ၏။ |
1,332,467 | Uncategorized | ဥတ္တမပုရိသဒီပနီ | အဘိညာဏ်ဇော ဥဗ္ဗေဂါဇော ဖြစ်ပေါ်လာခဲ့လျှင် ဖြစ်ပေါ်သည်နှင့် တစ်ပြိုင်နက် ခဏချင်း တစ်ကိုယ်လုံး လေဓာတ်ပေါ်၍ လာသောအခါ လေးလှစွာသော မြေဓာတ်ရေဓာတ်အကုန်လုံး ခဏချင်း ကိုယ်လုံးကျွတ် ပျောက်ကွယ်လေ၏။ |
1,332,468 | Uncategorized | ဥတ္တမပုရိသဒီပနီ | လေဓာတ်သို့ အစဉ်လိုက်သော အလွန်ပေါ့သော မြေဓာတ်ရေဓာတ်အသစ် ပြောင်းလဲလေ၏။ |
1,332,469 | Uncategorized | ဥတ္တမပုရိသဒီပနီ | ဤကိုယ်ခန္ဓာသည် ချိန်ဝန်တစ်ပဲ တစ်ရွေးမျှ အလေးမရှိပြီ။ |
1,332,470 | Uncategorized | ဥတ္တမပုရိသဒီပနီ | မှိုင်းခိုးပြည့်သော လောကဓာတ်မီးအိမ်ပျံကဲ့သို့ နေလေ၏။ |
1,332,471 | Uncategorized | ဥတ္တမပုရိသဒီပနီ | မျက်မြင်ကို ဥပမာပြုလိုက်သည်။ |
1,332,472 | Uncategorized | ဥတ္တမပုရိသဒီပနီ | ထိုမီးအိမ်ကား အလွန်လေး၏။ |
1,332,473 | Uncategorized | ဥတ္တမပုရိသဒီပနီ | မျက်မြင်ပျောက်အောင် မလျင်မြန်နိုင်။ |
1,332,474 | Uncategorized | ဥတ္တမပုရိသဒီပနီ | အဘိညာဏ်ဇော ဥဗ္ဗေဂါဇောတို့အစွမ်းကား မျက်မြင်ပျောက်အောင် လျင်မြန်နိုင်သည်၊ ဤကား ဇောစွမ်း လေဓာတ်စွမ်းနှင့်တကွ ရုပ်ပြောင်းလဲမှု လျင်မြန်ချက်ကို ဉာဏ်စူး၍သွားဖို့ ပြဆိုလိုက်သော အချက်စုတည်း။ |
1,332,475 | Uncategorized | ဥတ္တမပုရိသဒီပနီ | စိတ္တကြိယာဝါယောဓာတု ဝိပ္ဖါရေန အယံကာယော ဂစ္ဆတိ တိဋ္ဌတိ နိသီဒတိ။ |
1,332,476 | Uncategorized | ဥတ္တမပုရိသဒီပနီ | စိတ္တကြိယာဝါယောဓာတုဝိပ္ဖါရေန=ဇောစိတ်သည် ပြုအပ်သော ဝါယောဓာတ်လေ ပျံ့နှံ့ခြင်းကြောင့်၊ အယံကာယော=ဤကိုယ်သည်၊ ဂစ္ဆတိ=သွား၏၊ တိဋ္ဌတိ=ရပ်၏၊ နိသီဒတိ=ထိုင်၏။ |
1,332,477 | Uncategorized | ဥတ္တမပုရိသဒီပနီ | ဤပါဠိ၌ ဝိပ္ဖါရ ဆိုသည်ကား သေနတ်အမြောက်ပစ်သောအခါ အဟုန်နှင့်တကွ ထွက်လာသောလေ၏ ပျံ့နှံ့ခြင်းကဲ့သို့ ခဏချင်း အင်္ဂါကြီးငယ်တို့ကို လှုပ်ကြွအောင် အဟုန်နှင့်တကွ ပျံ့နှံ့လျှောက်သွားသောလေကို ဆိုသတည်း။ |
1,332,478 | Uncategorized | ဥတ္တမပုရိသဒီပနီ | မီးသင်္ဘောတို့မှာ ဆိုက်၍ ညအိပ်နေရာမှ ခုတ်တော့မည်ရှိရာ စက်ကိရိယာအလုံးစုံတို့ကို ပြင်းထန်စွာ နှိုးလိုက်သော အခိုးလေဓာတ်နှင့်လည်းတူ၏။ |
1,332,479 | Uncategorized | ဥတ္တမပုရိသဒီပနီ | --- ဇော၏ ဖြစ်ပျက်ပုံ |
1,332,480 | Uncategorized | ဥတ္တမပုရိသဒီပနီ | ယခုအခါ ဇောခေါ်သော ဝိညာဏ်၏ ဖြစ်ပွားပုံ ပျက်ဆုံးပုံကို ပြဆိုပေအံ့။ |
1,332,481 | Uncategorized | ဥတ္တမပုရိသဒီပနီ | - မီးရထား၌ ခေါင်းတွဲ မီးအိုးဓာတ်အိုးနှင့် ဟဒယဓာတ်အိမ် တူ၏။ |
1,332,482 | Uncategorized | ဥတ္တမပုရိသဒီပနီ | - မီးအိုး ဓာတ်အိုးမှ တဟုပ်ဟုပ် အတွင်မှုတ်သော ဓာတ်လေနှင့် ဇောဝိညာဏ်နှင့် တူ၏။ |
1,332,483 | Uncategorized | ဥတ္တမပုရိသဒီပနီ | ထိုဓာတ်လေမှာ တစ်ချက်ခြင်းသာ မစဲဟုတ်သည် မှုတ်သည်။ |
1,332,484 | Uncategorized | ဥတ္တမပုရိသဒီပနီ | ဇောဝိညာဏ်မှာ ခုနစ်ချက် ခုနစ်ချက်ဆင့်၍ မှုတ်သည်၊ ဇောဆိုသည်ကား အရှိန်အဝှန် လျင်မြန်ပြင်းထန်သော ဓာတ်ဆိုလိုသည်။ |
1,332,485 | Uncategorized | ဥတ္တမပုရိသဒီပနီ | တစ်သုတ်တစ်သုတ် ဖြစ်ပေါ်၍ ခုနစ်ချက် ခုနစ်ချက်ဆင့်၍ မှုတ်သောအခါ တစ်ကိုယ်လုံးမှာ ရုပ်ဓာတ်တို့သည် ရေမြှုပ်ဗုံးကွဲရာ ရေအိုင်ငယ်၌ ဖြန်းဖြန်းပြို သွက်သွက်လည် ရပ်တည်မရဖြစ်၍သွားသော ရေအစုနှင့် တူလှ၏။ |
1,332,486 | Uncategorized | ဥတ္တမပုရိသဒီပနီ | ရေမြှုပ်ဗုံးမှာ ပရမ်းပတာကွဲ၍ အိုင်တွင်းရှိရေ ပရမ်းပတာ လှုပ်ရှားသည်၊ ဝိညာဏဓာတ်မှုတ်မှုမှာ အလိုဆန္ဒချုပ်အုပ်လျက်ရှိသောကြောင့် တစ်ကိုယ်လုံးဖြန်းဖြန်းပြို ဖြစ်ပေါ်သော ရုပ်ဓာတ်တို့မှာလည်း ဝိညတ်ရုပ်ချုပ်အုပ်ပဲ့ပြင်မှုပါသောကြောင့် ထိုပုဂ္ဂိုလ်အလိုရှိရာသို့ တညီတညာရှေးရှူ၍ ထကြွလှုပ်ရှားကြရကုန်သည်။ |
1,332,487 | Uncategorized | ဥတ္တမပုရိသဒီပနီ | မျက်တောင်တစ်ခတ်ခန့်မျှ ကာလအတွင်းမှာ အသုတ်ပေါင်း တစ်ထောင်မကမှုတ်လေ၏။ |
1,332,488 | Uncategorized | ဥတ္တမပုရိသဒီပနီ | သွားခြင်းဣရိယာပုထ်တစ်ခုမှာ ဓာတ်လေအမျိုးမျိုး ဖြစ်ပေါ်၏။ |
1,332,489 | Uncategorized | ဥတ္တမပုရိသဒီပနီ | - ကိုယ်နှင့်ဦးခေါင်းကို မကိုင်းမညွတ်စေရန် အကြောမတို့ကို စိုက်ထူချီပင့်ထမ်းဆောင်၍နေသော ဥဿာပနဓာတ် လေမျိုး၊ ထမ္ဘနဓာတ် လေမျိုး၊ သန္ဓာရဏဓာတ် လေမျိုး။ |
1,332,490 | Uncategorized | ဥတ္တမပုရိသဒီပနီ | - ခြေအကြောကြီးတို့ကို ချီကြွသည်ပိုးသော ဥက္ခေပဓာတ် လေမျိုး၊ အဘိနီဟာရဏဓာတ် လေမျိုး၊ ဝီတိဟရဏဓာတ် လေမျိုး။ |
1,332,491 | Uncategorized | ဥတ္တမပုရိသဒီပနီ | - ဆွဲငင်သော အာကဍ္ဎနဓာတ် လေမျိုး။ |
1,332,492 | Uncategorized | ဥတ္တမပုရိသဒီပနီ | - ပစ်ချသော နိက္ခေပဓာတ် လေမျိုး။ |
1,332,493 | Uncategorized | ဥတ္တမပုရိသဒီပနီ | - ဖိနင်းသော သန္နိရုမ္ဘနဓာတ် လေမျိုး။ |
1,332,494 | Uncategorized | ဥတ္တမပုရိသဒီပနီ | - ခြေဖဝါးအပြင်မှ အလိုရှိရာပဲ့ပြင်သော ဥပ္ပီဠနဓာတ် လေမျိုး။ |
1,332,495 | Uncategorized | ဥတ္တမပုရိသဒီပနီ | - လက်အင်္ဂါတို့ကို သယ်ပိုးသော သမိဉ္ဇနဓာတ် လေမျိုး၊ ပသာရဏဓာတ် လေမျိုး၊ အဘိက္ကမန ဓာတ်လေမျိုး၊ ပဋိက္ကမန ဓာတ်လေမျိုး။ |
1,332,496 | Uncategorized | ဥတ္တမပုရိသဒီပနီ | - မျက်နှာကို လိုရာအရပ်သို့ ရှေးရှုသော အာလောကန ဓာတ်လေမျိုး၊ ဝိလောကနဓာတ် လေမျိုး။ |
1,332,497 | Uncategorized | ဥတ္တမပုရိသဒီပနီ | အစရှိသည်ဖြင့် ခြေတစ်လှမ်း တစ်လှမ်းအတွင်းမှာပင် အရာမကသော ဓာတ်လေမျိုးတို့ကို ဖြစ်စေ၍ ကိုယ်ခန္ဓာကို ရွက်ဆောင်ပေ၏။ |
1,332,498 | Uncategorized | ဥတ္တမပုရိသဒီပနီ | ထိုဇောဝိညာဏ်သည် ထိုထိုဓာတ်လေမျိုးတို့ကို ဇောအသီးအသီးနှင့် ဖြစ်စေသည် မျက်တောင်တစ်ခတ်ခန့် ကာလအတွင်း၌ပင် အသုတ်ပေါင်း အထောင်မက အလွန်လျင်မြန်လှသောကြောင့်သာ ကြိယာအမျိုးမျိုးမှာပင် မလစ်မလပ် စေ့စပ်နိုင်လေသည်။ |
1,332,499 | Uncategorized | ဥတ္တမပုရိသဒီပနီ | ဇောဓာတ်အဟုန်ကြောင့် ဦးခေါင်းတစ်ခုလုံး၌ အောက်လေအုံလုံးကြွ၍ ထသောအခါ ပကတိရုပ်ဓာတ်ဟောင်း ဦးခေါင်းတစ်ခုလုံးသည် ချုပ်ပျက်ကွယ်ပျောက်လေ၏။ |
1,332,500 | Uncategorized | ဥတ္တမပုရိသဒီပနီ | ဥပမာကား- ဦးခေါင်းပမာဏရှိသော ယမ်းခဲကြီးကို မီးထိ၍ တဟုန်တည်းတောက်ရာ၌ အေးမြသော တေဇောခဲကြီးသည် ခဏချင်းကွယ်ပျောက် ချုပ်ဆုံးလေ၏။ |
Subsets and Splits
No community queries yet
The top public SQL queries from the community will appear here once available.